b'\n_START_ARTICLE_\nLeif F\xc3\xa4rding\n_START_PARAGRAPH_\nLeif Juhani \xe2\x80\x9dLefa\xe2\x80\x9d F\xc3\xa4rding (21. toukokuuta 1951 G\xc3\xa4vle, Ruotsi \xe2\x80\x93 23. marraskuuta 1983 Vaasa) oli suomalainen runoilija. H\xc3\xa4nen nuoruudenrunonsa 1960-luvulla ovat kapinallisia ja nuoruuden haaveiden t\xc3\xa4ytt\xc3\xa4mi\xc3\xa4. L\xc3\xa4hemp\xc3\xa4n\xc3\xa4 h\xc3\xa4nen kuolemaansa runoihin ilmestyi katkeria ja saavuttamattoman s\xc3\xa4vyj\xc3\xa4. _NEWLINE_F\xc3\xa4rding k\xc3\xa4rsi el\xc3\xa4m\xc3\xa4ns\xc3\xa4 loppupuolella mielenterveyden h\xc3\xa4iri\xc3\xb6ist\xc3\xa4 ja joutui Huutoniemen sairaalaan. Syksyll\xc3\xa4 1983 h\xc3\xa4n poistui sairaalasta ja katosi. H\xc3\xa4net l\xc3\xb6ydettiin vuonna 1984 mets\xc3\xa4st\xc3\xa4 kuolleena rintansa p\xc3\xa4\xc3\xa4ll\xc3\xa4 vanha intialainen filosofiakirja. Ennen kuolemaansa h\xc3\xa4n oli l\xc3\xa4hett\xc3\xa4nyt yst\xc3\xa4villeen kirjeen, jossa h\xc3\xa4n kertoi itsemurhansa syist\xc3\xa4, ja h\xc3\xa4nen toiveidensa mukaisesti kyseinen teksti julkaistiin Suomi-lehdess\xc3\xa4 7/1984. H\xc3\xa4nen muistokseen on kuolinpaikan l\xc3\xa4helle nimetty Leif F\xc3\xa4rdingin polku 11.10.2001._NEWLINE_Itsemurhansa syiksi Leif F\xc3\xa4rding mainitsi muun muassa sen, ett\xc3\xa4 se suuri voima, joka h\xc3\xa4ness\xc3\xa4 joskus onnistui luomaan runoja oli poistunut, eik\xc3\xa4 h\xc3\xa4nell\xc3\xa4 ollut en\xc3\xa4\xc3\xa4 syyt\xc3\xa4 el\xc3\xa4\xc3\xa4, koska h\xc3\xa4nen el\xc3\xa4m\xc3\xa4nteht\xc3\xa4v\xc3\xa4ns\xc3\xa4 oli pilalla._NEWLINE_F\xc3\xa4rding oli 1970-luvulla mukana perustamassa Oraansuojelijat-yhdistyst\xc3\xa4 ja Kasvisravintolaa._NEWLINE_F\xc3\xa4rdingin poika Mikko Sarjanen (s. 1975) tunnetaan Notkea Rotta- ja Atomirotta-yhtyeist\xc3\xa4.'